ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3330/98

υποβολή: Gerardo Fernández-Albor (PPE) προς την Επιτροπή

(10 Νοεμβρίου 1998)

Θέμα: Βοήθεια της ΕΕ στον εκδημοκρατισμό του Μαρόκου

Ο νέος πρωθυπουργός του Μαρόκου, κατά τις προγραμματικές δηλώσεις της κυβέρνησής του, δήλωσε ότι η επιτυχία του κυβερνητικού έργου θα ευνοήσει όχι μόνον τους διεθνείς εταίρους της εν λόγω χώρας, αλλά και τους εθνικούς και αλλοδαπούς επενδυτές, δεδομένου ότι έχει ως στόχο τη δημιουργία ενός νέου κλίματος, την παγίωση του κράτους δικαίου και την προώθηση της δημοκρατίας.

Για τον λόγο αυτό, απηύθυνε έκκληση σε δύο κοινοτικές χώρες,τη Γαλλία και την Ισπανία, προκειμένου να περιορίσουν την πίεση του εξωτερικού χρέους που απειλεί όλα τα καθ' οδόν κοινωνικο-οικονομικά προγράμματα.

Δεδομένου ότι η προσπάθεια εκδημοκρατισμού του Βασιλείου του Μαρόκου δεν πρέπει να καταλήξει εις βάρος των δύο προαναφερθέντων κοινοτικών κρατών, πιστεύει η Επιτροπή ότι θα έπρεπε να προωθήσει μία αλληλέγγυα φόρμουλα, βάσει της οποίας όλες οι χώρες της Ένωσης θα συμβάλλουν στην παγίωση της μαροκινής δημοκρατίας, χωρίς να θίγονται υπερβολικά τα συμφέροντα των δύο χωρών, της Γαλλίας και της Ισπανίας, που έχουν παράσχει στη χώρα αυτή τη μεγαλύτερη δανειοδοτική υποστήριξη;

Απάντηση του κυρίουMarín εξ ονόματος της Επιτροπής

(9 Δεκεμβρίου 1998)

Ο τύπος της αλληλέγγυας προσπάθειας όλων των κρατών μελών για τη συνεργασία με το Μαρόκο, που προτείνει το αξιότιμο μέλος του Κοινοβουλίου, υπάρχει ήδη από μακρού χρόνου μέσα από τη βοήθεια που χρηματοδοτείται από τον κοινοτικό προϋπολογισμό στον οποίο συμβάλλουν όλα τα κράτη μέλη.

Σύμφωνα με τις στατιστικές του Οργανισμού Οικονομικής Συνεργασίας και Ανάπτυξης (ΟΟΣΑ), η Κοινότητα κατά τα έτη 1990-1996 (τελευταία διαθέσιμα στοιχεία) υπήρξε ο δεύτερος προμηθευτής βοήθειας για την ανάπτυξη στο Μαρόκο (μετά τη Γαλία και πριν την Ιταλία, την Ισπανία, την Ιαπωνία και τη Γερμανία, με την παραπάνω σειρά). Κατά τη διάρκεια της περιόδου αυτής, το 25 % της βοήθειας των κρατών μελών στο Μαρόκο το είχε διαχειρισθεί η Επιτροπή, ενώ το μερίδιο αυτό πρόκειται να αυξηθεί έντονα με το πρόγραμμα MEDA, που θα επιτρέψει να τριπλασιασθεί το ποσό κοινοτικής βοήθειας στο Μαρόκο.

Όσον αφορά τη μείωση της πίεσης του εξωτερικού χρέους στη οικονομία του Μαρόκου, που έθιξε το αξιότιμο μέλος του Κοινοβουλίου, η Επιτροπή υπενθυμίζει ότι πρόκειται για θέμα που εμπίπτει στην αρμοδιότητα των κρατών μελών ως διμερών πιστωτών του Μαρόκου.

Η Επιτροπή παρακολουθεί με ενδιαφέρον τις ενέργειες των κρατών μελών στο θέμα αυτό και θεωρεί ότι οι ενέργειες αυτές πρέπει να αποτελούν μέρος συναφών διαβημάτων της διεθνούς οικονομικής κοινότητας με σκοπό την επιτάχυνση της διαδικασίας διαρθρωτικής προσαρμογής του Μαρόκου που στηρίζει, εξάλου, η Κοινότητα με τα ίδια της τα όργανα.
ΓΡΑΠΤΗ ΕΡΩΤΗΣΗ E-3694/98

υποβολή: Jan Mulder (ELDR) προς την Επιτροπή

(7 Δεκεμβρίου 1998)

Θέμα: Αναισθητοποίηση πουλερικών προς σφαγή

Για την αναισθητοποίηση των πουλερικών η οδηγία 93/119/ΕΕ(1) επιτρέπει την συνήθη μέθοδο των υδρόλουτρων.Κατά τα τελευταία έτη όμως έχουν αναπτυχθεί οι μέθοδοι των αναισθητικών αερίων για τα πουλερικά με τη χρησιμοποίηση των οποίων διασφαλίζεται η καλύτερη ποιότητα του τελικού προϊόντος καθώς και η ορθή αντιμετώπιση του ζώου.Μερικές από τις μεθόδους αυτές βασίζονται σε δύο ερευνητικά προγράμματα που χρηματοδότησε η ΕΕ, δηλ. το πρόγραμμα AIR 3 CT94-0885 και το VOLAIR EE 113711.

1. Μπορεί να προσυπογράψει η Επιτροπή την άποψη ότι η μέθοδος των αναισθητικών αερίων για τα πουλερικά οδηγεί σε καλύτερα αποτελέσματα τόσο για την ποιότητα του προϊόντος όσο και για την ορθή αντιμετώπιση του ζώου, απ' ότι η μέθοδος των υδρόλουτρων;

2. Μπορεί να αναφέρει η Επιτροπή πότε θα συμπληρώσει το άρθρο 13, παρ. 2, εδάφια β) και γ), στα οποία ορίζεται ότι η Επιτροπή, το αργότερο στις 31 Δεκεμβρίου 1995 θα εκπονήσει περαιτέρω προτάσεις σχετικά, μεταξύ άλλων, με την χρησιμοποίηση αναισθητικών αερίων για τα ζώα;

3. Δεν συμφωνεί η Επιτροπή ότι από οικονομική άποψη, αλλά κυρίως από την άποψη τις ορθής αντιμετώπισης των ζώων, είναι επείγουσα ανάγκη να κατατεθούν οι προτάσεις αυτές;

Απάντηση του κ. Fischler εξ ονόματος της Επιτροπής

(20 Ιανουαρίου 1999)

Τον Ιούνιο του 1998, η επιστημονική επιτροπή ζωικής υγείας και καλής διαβίωσης των ζώων συνέταξε έκθεση σχετικά με τη χρήση μιγμάτων διοξειδίου του άνθρακος, οξυγόνου και αζώτου για την πρόκληση αναισθησίας ή την θανάτωση πουλερικών(2). Η έκθεση έδειξε ότι, σε σύγκριση με τον ηλεκτρισμό, η χρήση συνδυασμών των αερίων αυτών μπορεί να βελτιώσει την ποιότητα του κρέατος και την καλή διαβίωση των ζώων.

Με βάση τη γνώμη της επιστημονικής κτηνιατρικής επιτροπής, η Επιτροπή καταρτίζει πρόταση για την πρόκληση αναισθησίας και την θανάτωση ζώων, η οποία θα πρέπει να παρουσιαστεί προσεχώς.

(1) ΕΕ L 340 της 31.12.1993, σελ. 21.

(2) http://europa.eu.int/comm.dg24/health/sc/scah/outcome.
EL Επίσηµη Εφηµερίδα της Ευρωπαϊκής Ένωσης CE 84/868

(2004/C 84 E/0961)

ΓΡΑΠΤΗ ΕΡΩΤΗΣΗ Ε-0752/04

υποβολή: José García-Margallo y Marfil (PPE-DE) προς την Επιτροπή

(11 Μαρτίου 2004)

Θέμα: Βελτίωση της εικόνας του ευρώ και της Ευρωπαϊκής Ένωσης στις τρίτες χώρες

Η ανάγνωση αρκετών μη ευρωπαϊκών εφημερίδων αποκαλύπτει την ανεπαρκή ενημέρωση σχετικά με το ευρώ και τη συναφή οικονομική, πολιτική και χρηματοοικονομική πραγματικότητα.

Προβλέπει η Επιτροπή, στο πλαίσιο της εκστρατείας για το ευρώ, την υλοποίηση δράσεων τόσο σε επαγγελματικά περιβάλλοντα όσο και σε πανεπιστήμια με σκοπό τη βελτίωση της εικόνας του ευρώ στη διεθνή σκηνή και την ενθάρρυνση κατ' αυτόν τον τρόπο της χρήσης του;

Απάντηση του κ. Solbes Mira εξ ονόματος της Επιτροπής

(5 Απριλίου 2004)

Η Επιτροπή έχει επίγνωση του ότι η εικόνα του ευρώ και της Ένωσης εν γένει έναντι τρίτων χωρών απαιτεί επίμονη προσπάθεια ενημέρωσης και επικοινωνίας. Στα πλαίσια της στρατηγικής της για ενημέρωση και επικοινωνία «Πλαίσιο για μια επικοινωνιακή στρατηγική για το ευρώ και την Οικονομική και Νομισματική Ένωση από το 2004 και μετά», η Επιτροπή προβλέπει, από το 2004, να βελτιώσει την αντίληψη για το ευρώ και τις οικονομικές, πολιτικές και χρηματοπιστωτικές του πραγματικότητες έναντι των χωρών αυτών.

Από το 2003, η Επιτροπή συμμετείχε στην οργάνωση ενός διεθνούς σεμιναρίου στο Σαντιάγκο της Χιλής («The European Experience of the Euro: Building an Economic and Monetary Union, a joint Assessment by European and Latin American macroeconomists», της 20 και 21 Οκτωβρίου 2003)· καθώς και στην οργάνωση διαλέξεων ευαισθητοποίησης στην Αθήνα («Europe, the Mediterranean and the euro», στις 3 και 4 Φεβουαρίου 2003) και στη Βαρσοβία («From Accession to adopting the euro», στις 21 Νοεμβρίου 2003).

Υλοποιώντας τη στρατηγική της στον τομέα της ενημέρωσης και επικοινωνίας από το 2004, η Επιτροπή προβλέπει ιδίως να πραγματοποιήσει σε τρίτες χώρες σεμινάρια και διαλέξεις στα πλαίσια της εκστρατείας για το ευρώ. Οι επαγγελματικοί κύκλοι και τα πανεπιστήμια περιλαμβάνονται μεταξύ των αποδεκτών των ενημερωτικών και επικοινωνιακών αυτών δραστηριοτήτων που θα συμβάλλουν στη βελτίωση της εικόνας του ευρώ και της Ένωσης στις τρίτες χώρες.

Οι δραστηριότητες εξωτερικής ενημέρωσης που προγραμματίσθηκαν για το 2004, περιλαμβάνουν την κάλυψη από τα μέσα μαζικής ενημέρωσης σε σημαντικά οικονομικά κέντρα (ΗΠΑ, Ιαπωνία και Νοτιοανατολική Ασία)· η συμμετοχή σε ενημερωτικά σεμινάρια για τους υπεύθυνους Τύπου και ενημέρωσης των αντιπροσωπειών· αλλά επίσης η οργάνωση δραστηριοτήτων σε συνεργασία με τις αντιπροσωπείες της Ένωσης. Στα πλαίσια αυτά, προβλέπεται ένας κύκλος πέντε διαλέξεων στις ΗΠΑ που θα πραγματοποιηθούν στο Institute for International Economics (Ουάσινγκτον), στο Πανεπιστήμιο του Harvard, στο Πανεπιστήμιο της Καλιφόρνιας (Μπέρκλεϋ), στο Πανεπιστήμιο του Σικάγου και στο Πανεπιστήμιο του Τέξας (Οστιν). Στη Νότια Αφρική θα πραγματοποιηθούν δύο διαλέξεις αντίστοιχα στο Γιοχάνεσμπουργκ και στο Κάπ. Προβλέφθηκαν επίσης δραστηριότητες εξωτερικής ενημέρωσης και στην Βραζιλία.
EL Επίσηµη Εφηµερίδα της Ευρωπαϊκής Ένωσης CE 88/263

(2004/C 88 E/0268)

ΓΡΑΠΤΗ ΕΡΩΤΗΣΗ Ε-0984/04

υποβολή: Piia-Noora Kauppi (PPE-DE) προς την Επιτροπή

(30 Μαρτίου 2004)

Θέμα: Ο ρόλος της κόπωσης στα αυτοκινητικά δυστυχήματα

Σύμφωνα με το Φιλανδικό Οργανισμό Οδικής Ασφάλειας (Suomen Liikennturva), τα στατιστικά στοιχεία που συγκεντρώνονται από ομάδες έρευνας των θανατηφόρων αυτοκινητικών δυστυχημάτων καταδεικνύουν ότι το 12 % των θανατηφόρων μετωπικών συγκρούσεων οφείλεται σε οδηγούς που αποκοιμήθηκαν. Οι πραγματικοί αριθμοί πρέπει να είναι ακόμη υψηλότεροι, καθώς πολλά δυστυχήματα που κανονικά οφείλονται σε κόπωση αποδίδονται σε λάθος χειρισμού του οχήματος. Έρευνα που πραγματοποιήθηκε στη Νορβηγία κατέδειξε ότι το ένα τρίτο όλων των μετωπικών συγκρούσεων και ατυχημάτων εκτροπής από το δρόμο οφείλονται κατά τον ένα ή τον άλλο τρόπο στην κόπωση, ενώ τα οινοπνευματώδη ή τα ναρκωτικά συνδέονται μόνο με το 11 % των ατυχημάτων.

Η ενίσχυση της ασφάλειας κατά τις μεταφορές είναι από τις προτεραιότητες της πολιτικής μεταφορών της Επιτροπής. Πώς προτίθεται να λάβει υπόψη η Επιτροπή την κόπωση ως κύρια αιτία δυστυχημάτων κατά την αναζήτηση εφαρμόσιμων τρόπων βελτίωσης της οδικής ασφάλειας; Έχει διερευνήσει η Επιτροπή (και, αν όχι, πρόκειται να διερευνήσει) το ρόλο της κόπωσης στα αυτοκινητικά δυστυχήματα εντός της ΕΕ;

Απάντηση της κας de Palacio εξ ονόματος της Επιτροπής

(30 Απριλίου 2004)

Η Επιτροπή έχει γνώση των αριθμητικών στοιχείων που παρουσιάζονται από το Αξιότιμο Μέλος, τα οποία καταδεικνύουν ότι η κόπωση αποτελεί σημαντικό παράγοντα που συντελεί στην πρόκληση τροχαίων ατυχημάτων.

Η κόπωση είναι μια σοβαρή πλευρά του θέματος, η οποία λαμβάνεται υπόψη στη νομοθεσία σχετικά με τον χρόνο εργασίας, οδήγησης και ανάπαυσης των επαγγελματιών οδηγών (1) και για την οποία η Επιτροπή υπέβαλε πρόσφατα διάφορες προτάσεις. Μεταξύ αυτών συγκαταλέγεται η πρόταση σχετικά με τους οδικούς ελέγχους, η οποία εξετάζεται τώρα από το Κοινοβούλιο και το Συμβούλιο (2).

Η Επιτροπή υποστηρίζει ερευνητικά έργα, όπως το έργο AWAKE (3) του 5ου προγράμματος πλαισίου έρευνας, που έχουν σκοπό να γίνει περισσότερο γνωστός ο τρόπος με τον οποίο εμπλέκονται οι διάφοροι μηχανισμοί κόπωσης στην πρόκληση τροχαίων ατυχημάτων — μηχανισμοί οι οποίοι δεν συνοψίζονται απλώς στην έλλειψη ύπνου του οδηγού — καθώς και να ελεγχθεί η εγκυρότητα των τεχνολογιών που μπορούν να ανιχνεύουν τη μείωση της προσοχής και να ειδοποιούν τον οδηγό.

Η Επιτροπή θα συνεχίσει να υποστηρίζει μελέτες στο πεδίο αυτό.

(1) Ιδίως στους κανονισμούς (ΕΟΚ) αριθ. 3820/85, ΕΕ L 370 της 31.12.1985 και 3821/85, καθώς και στην οδηγία 2002/15/ΕΚ, EE L 80 της 23.3.2002.

(2) COM(2003)628 τελικό.

(3) Assessment of driver vigilance and Warning According to traffic risK Estimation.
EL Επίσηµη Εφηµερίδα της Ευρωπαϊκής Ένωσης CE 84/911

(2004/C 84 E/1006)

ΓΡΑΠΤΗ ΕΡΩΤΗΣΗ Ε-0909/04

υποβολή: Margrietus van den Berg (PSE) προς την Επιτροπή

(24 Μαρτίου 2004)

Θέμα: Εταιρία To serve and Protect — Ολλανδικοί Σιδηρόδρομοι

Στις 11 Μαρτίου 2004, η Ολλανδική ημερήσια εφημερίδα Het Parool ανέφερε ότι από 1ης Απριλίου 2004 δεν θα ανανεωθεί το συμβόλαιο της εταιρίας φύλαξης To serve and Protect το έργο της οποίας αναλαμβάνει ανταγωνίστρια εταιρία. Όλα τα μέρη έμειναν πλήρως ικανοποιημένα από την εταιρία To serve and Protect η οποία με ανορθόδοξη αντιμετώπιση είχε σημειώσει εξαιρετικά αποτελέσματα στην φύλαξη των σιδηροδρομικών σταθμών του Άμστερνταμ.

Η αναθέτουσα εταιρεία Ολλανδικοί Σιδηρόδρομοι (NS) υποστηρίζει ότι η εταιρία To serve and Protect απορρίφθηκε διότι δεν πληροί τα ευρωπαϊκά κριτήρια προδιαγραφής προσφορών και συγκεκριμένα, όπως ισχυρίζονται οι NS, το πρόβλημα είναι το πολύ μικρό μέγεθος της εταιρίας. Ο εκπρόσωπός τους αναφέρει ότι ο κύκλος εργασιών πρέπει να ανέρχεται σε τουλάχιστον 4.5 εκατ. ευρώ ετησίως και ότι πρέπει να απασχολούν προσωπικό τουλάχιστον 400 ατόμων.

1. Η παροχή καλών υπηρεσιών, η ανταγωνιστικότητα αλλά το πολύ μικρό μέγεθος — κυρίως το τελευταίο, αποτελεί επιχείρημα για να μην μπορεί εταιρία να συμμετάσχει σε μειοδοτικό διαγωνισμό; Ποια είναι η άποψη της Επιτροπής επί του θέματος;

2. Μπορεί να αναφέρει η Επιτροπή πώς έχει όντως η κατάσταση;

3. Αντιλαμβάνεται πλήρως η Επιτροπή ότι τέτοιες ειδήσεις στην εφημερίδα δημιουργούν στους αναγνώστες αρνητική εικόνα για την Ευρώπη και για την ευρωπαϊκή αγορά;

Απάντηση του κ. Bolkestein εξ ονόματος της Επιτροπής

(30 Απριλίου 2004)

Οι ευρωπαϊκοί κανόνες στον τομέα των δημοσίων συμβάσεων δεν περιλαμβάνουν την υποχρέωση να αποκλείεται η συμμετοχή εταιρειών στις προσκλήσεις υποβολής προσφορών λόγω του μεγέθους τους. Ωστόσο, οι κανόνες αυτοί επιτρέπουν στις αναθέτουσες αρχές να απαιτήσουν από τους συμμετέχοντες στις διαδικασίες σύναψης συμβάσεων να κατέχουν την τεχνική, οικονομική και χρηματοπιστωτική ικανότητα που οι αρχές αυτές κρίνουν αναγκαία για την υλοποίηση της εν λόγω σύμβασης, όπως έναν ελάχιστο κύκλο εργασιών και/ή έναν ελάχιστο αριθμό εργαζομένων. Προκειμένου να αποφευχθούν οι αρνητικές επιπτώσεις για τις εταιρείες μικρού μεγέθους, οι κοινοτικοί κανόνες προβλέπουν ότι οι όμιλοι εταιρειών δικαιούνται να υποβάλουν αίτηση. Στην περίπτωση που αναφέρεται το αξιότιμο μέλος του Κοινοβουλίου, πρόκειται για την εταιρεία ολλανδικών σιδηροδρόμων που απορρίφθηκε επειδή θεωρήθηκε αναγκαίο να έχει τουλάχιστον έναν ετήσιο κύκλο εργασιών ύψους 4,5 εκατομμυρίων ευρώ και να απασχολεί τουλάχιστον 400 άτομα για την υλοποίηση της εν λόγω σύμβασης.

Η Επιτροπή έχει επίγνωση του αρνητικού αντίκτυπου που μπορεί να προκαλέσει μια πληροφορία που δεν περιέχει επαρκείς εξηγήσεις για να κατανοηθεί και να εκτιμηθεί σωστά. Εκφράζει τη λύπη της για το διαστρεβλωμένο χαρακτήρα των πληροφοριών που μπόρεσαν να δοθούν στο κοινό σχετικά με το θέμα αυτό.
EL Επίσηµη Εφηµερίδα της Ευρωπαϊκής Ένωσης CE 84/565

(2004/C 84 E/0642)

ΓΡΑΠΤΗ ΕΡΩΤΗΣΗ Ε-0286/04

υποβολή: Caroline Lucas (Verts/ALE) προς την Επιτροπή

(6 Φεβρουαρίου 2004)

Θέμα: Πειράματα σε πιθήκους εντός της ΕΕ

Μεγάλη ανησυχία μου προκάλεσαν τα πορίσματα της μυστικής έρευνας που πραγματοποίησε η βρετανική οργάνωση για τα δικαιώματα των ζώων BUAV (British Union for the Abolition of Vivisection) σε ερευνητικές εγκαταστάσεις της Covance GmbH Laboratories στο Μύνστερ της Γερμανίας. Η έρευνα κατέδειξε πλημμελή εφαρμογή της οδηγίας 86/609/ΕΟΚ (1) σχετικά με την προστασία των ζώων που χρησιμοποιούνται για πειράματα ή άλλους επιστημονικούς σκοπούς. Καθώς υπάρχουν πολλές παρόμοιες ερευνητικές εγκαταστάσεις εντός της ΕΕ, οι συνθήκες στο εργαστήριο του Μύνστερ είναι ιδιαίτερα ανησυχητικές.

Μπορεί η Επιτροπή να απαντήσει στα πορίσματα της έρευνας της BUAV και, ειδικότερα, να δηλώσει ποια μέτρα λαμβάνονται για να αποφευχθούν μελλοντικά παρόμοιες παραβιάσεις της οδηγίας 86/609;

Πόσα εργαστήρια δοκιμών επί συμβάσει λειτουργούν σήμερα στην ΕΕ;

Σε ποιο βαθμό μπορεί να ελέγχει η Επιτροπή τις συνθήκες όσον αφορά τα πειραματόζωα σε αυτές τις εγκαταστάσεις;

Απάντηση της κας Wallström εξ ονόματος της Επιτροπής

(5 Μαρτίου 2004)

Η Επιτροπή έχει ενημερωθεί σχετικά με τα πειράματα σε μη ανθρώπινα πρωτεύοντα θηλαστικά στα ερευνητικά εργαστήρια ζώων της Covance στο Μύνστερ, επαρχία Βόρειου Ρήνου-Βεστφαλίας, της Γερμανίας.

Από μεταγενέστερη έρευνα της Επιτροπής προέκυψε ότι οι γερμανικές αρχές έχουν λάβει άμεσα μέτρα. Σύμφωνα με πληροφορίες της κυβέρνησης της επαρχίας Βόρειου Ρήνου-Βεστφαλίας (ΒΡΒ), ο Υπουργός Περιβάλλοντος της ΒΡΒ έχει δώσει εντολή στους αρμόδιους κτηνιάτρους να επιθεωρήσουν αμέσως τα εργαστήρια της Covance. Επιπρόσθετα, οι γερμανικές αρχές συμφώνησαν να ξεκινήσει η διαδικασία ακύρωσης της άδειας της Covance να διατηρεί πειραματόζωα στις εγκαταστάσεις της. Ο δημόσιος κατήγορος διερευνά επίσης την υπόθεση. Εφόσον οι γερμανικές αρχές έχουν λάβει τα προσήκοντα μέτρα, η Επιτροπή θεωρεί ότι επί του παρόντος δε χρειάζεται να διεξαγάγει περαιτέρω έρευνες σε αυτό το ζήτημα.

Η οδηγία 86/609/ΕΟΚ σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς υποχρεώνει τις εγκαταστάσεις πειραματισμού να δηλώνονται στα μητρώα της εθνικής αρχής. Το άρθρο 13 υποχρεώνει τα κράτη μέλη να παρέχουν στατιστικά δεδομένα στην Επιτροπή μόνο ως προς τον αριθμό των ζώων που χρησιμοποιούνται για πειράματα. Συνεπώς, η Επιτροπή δεν έχει στην κατοχή της στατιστικά στοιχεία σχετικά με τον αριθμό των εργαστηρίων επί συμβάσει στην ΕΕ.

Σύμφωνα με την οδηγία 86/609/ΕΟΚ, την ευθύνη για τον έλεγχο των εργαστηρίων που πραγματοποιούν πειράματα σε ζώα φέρουν οι αρμόδιες εθνικές αρχές.

(1) ΕΕ L 358 της 18.12.1986, σελ. 1.
4.

Εμπορικά όργανα για τη μέτρηση των συγκεντρώσεων NO, τόσο σε εξωτερικούς χώρους όσο και στο χώρο εργασίας, διατίθενται με όρια ανίχνευσης περίπου 5 σωματίδια ανά δισεκατομμύριο (ppb) και χρόνους απόκρισης της τάξης λεπτών. Επιπρόσθετα παθητικές διατάξεις δειγματοληψίας για NO, που συχνά χρησιμοποιούνται για την απόκτηση στοιχείων σε μεγάλο αριθμό τοποθεσιών, διατίθενατι με χαμηλότερη οριακή δόση 0.07 ppm-h. H κοινή έκδοση της Παγκόσμιας Οργάνωσης Υγείας και της Διεθνούς Οργάνωσης Εργασίας (ΠΟΥ-ΔΟΕ) «Περιβαλλοντικά Κριτίρια Υγείας 188. — Οξείδια του Αζώτου (Δεύτερη Έκδοση)», που παρήχθη εντός του πλαισίου του Διεθνούς Προγράμματος Χημικής Ασφάλειας (IPCS), προβλέπει μια πλήρη επισκόπηση της εμπορικά διαθέσιμης μεθοδολογίας για την ανάλυση και δειγματοληψία NO. To σχέδιο προτύπου CEN pr-EN 14211 «Ποιότητα περιβάλλοντος αέρα — Μέθοδος μέτρησης για τον προσδιορισμό της συγκέντρωσης διοξειδίου του αζώτου και μονοξειδίου του αζώτου μέσω χημική φωταύγεια» και ISO 7996: 1985 Προσδιορισμοί στον περιβάλλοντα αέρα οξειδίου του αζώτου, παρέχει εναρμονισμένη μεθοδολογία μέτρησης. Η Επιτροπή θα εξετάσει περαιτέρω την πρακτικότητα για μετρήσεις στον χώρο εργασία και την συμμόρφωση προς τις απαιτήσεις του ΕΝ 482.
EL Επίσηµη Εφηµερίδα της Ευρωπαϊκής Ένωσης CE 84/626

(2004/C 84 E/0699)

ΓΡΑΠΤΗ ΕΡΩΤΗΣΗ Ε-0551/04

υποβολή: Proinsias De Rossa (PSE) προς την Επιτροπή

(26 Φεβρουαρίου 2004)

Θέμα: Εφαρμογή της οδηγίας για την εκτίμηση των περιβαλλοντικών επιπτώσεων στην Ιρλανδία

Ποια απάντηση έλαβε η Επιτροπή από την ιρλανδική κυβέρνηση στην αιτιολογημένη γνωμοδότηση που έστειλε στην Ιρλανδία τον Ιούλιο του 2003, όπως πληροφορούμαστε από το ανακοινωθέν της ΙΡ/03/1070, σχετικά με το γεγονός ότι η ιρλανδική νομοθεσία δεν λαμβάνει επαρκώς υπόψη ευαίσθητες περιοχές ή τις αθροιστικές επιδράσεις μικρότερων μεμονωμένων έργων, τα οποία από κοινού έχουν σημαντική επίπτωση υπό την έννοια της οδηγίας του Συμβουλίου 85/337/ΕΟΚ (1) για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον όπως τροποποιήθηκε από την οδηγία 97/11/ΕΚ (2);

Ποια μέτρα έχει λάβει ή προτίθεται να λάβει η Επιτροπή σχετικά;

Απάντηση της κας Wallström εξ ονόματος της Επιτροπής

(23 Μαρτίου 2004)

Το ζήτημα στο οποίο αναφέρεται το Αξιότιμο Μέλος του Κοινοβουλίου αφορά απόφαση της Επιτροπής για την παραπομπή της Ιρλανδίας στο Ευρωπαϊκό Δικαστήριο για την μη εφαρμογή της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997. Ένας από τους λόγους ανησυχίας σχετίζεται με την προσέγγιση των ιρλανδικών αρχών σε διατάξεις της ιρλανδικής νομοθεσίας που προβλέπουν τη διενέργεια εκτίμησης περιβαλλοντικών επιπτώσεων (ΕΠΕ) για έργα που εντάσσονται στο παράρτημα II της οδηγίας, και οι οποίες υπολείπονται των κατωφλίων που ορίζει η ιρλανδική νομοθεσία για την υποχρεωτική διενέργεια ΕΠΕ. Οι εν λόγω διατάξεις για τα έργα που υπολείπονται των κατωφλίων διενέργειας υποχρεωτικής ΕΠΕ είναι σημαντικές, προκειμένου να εξασφαλιστεί ότι συνεκτιμώνται δεόντως τα μικρότερα έργα τα οποία ενδέχεται να θίξουν ευαίσθητους τόπους ή τα οποία, συνδυαζόμενα με άλλα ανάλογα έργα, έχουν σημαντικές περιβαλλοντικές επιπτώσεις. Η Επιτροπή δεν επείσθη ότι οι διοικητικές ρυθμίσεις ήταν επαρκείς ώστε να δοθεί ένα πραγματικό περιεχόμενο στις εν λόγω διατάξεις, με αποτέλεσμα το ενδεχόμενο έγκρισης, χωρίς προηγούμενη ΕΠΕ, περιβαλλοντικώς σημαντικών έργων, υπολειπόμενων των κατωφλίων διενέργειας υποχρεωτικής ΕΠΕ. Τον Σεπτέμβριο του 2003, οι ιρλανδικές αρχές απέστειλαν στην Επιτροπή αντίγραφο των νέων διοικητικών κατευθυντηρίων γραμμών για την εφαρμογή των σχετικών διατάξεων της ιρλανδικής νομοθεσίας. Οι κατευθυντήριες αυτές γραμμές δημοσιεύθηκαν τον Αύγουστο του 2003 (3). Προκειμένου να εξετάσει τις κατευθυντήριες αυτές γραμμές, η Επιτροπή απεφάσισε, στη συνέχεια, να αναστείλει την παραπομπή της Ιρλανδίας στο Δικαστήριο. Η Επιτροπή θα αποφασίσει περαιτέρω σχετικά εντός του 2004.

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) «Environmental Impact Assessment (EIA) Guidance for Consent Authorities regarding Sub-threshold Development», Υπουργείο Περιβάλλοντος, Κληρονομιάς και Τοπικής Κυβέρνησης (Department of the Environment, Heritage and Local Government), Αύγουστος 2003, ISBN 0-7557-1657-4.
—

J. H. Rogers (2002) «Monetary union, price level convergence, and inflation: How close is Europe to the United States?», Board of Governors of the Federal Reserve System, International Finance Discussion Papers No. 740, Οκτώβριος 2002.
EL Επίσηµη Εφηµερίδα της Ευρωπαϊκής Ένωσης CE 33/246

(2004/C 33 E/253)

ΓΡΑΠΤΗ ΕΡΩΤΗΣΗ Ε-2305/03

υποβολή: Philip Claeys (NI) προς την Επιτροπή

(14 Ιουλίου 2003)

Θέμα: Η εκστρατεία «Για την πολυμορφία — κατά των διακρίσεων»

Στις 16 Ιουνίου 2003 η επίτροπος κ. Διαμαντοπούλου κήρυξε την έναρξη της εκστρατείας «Για την πολυμορφία και κατά των διακρίσεων». Ένα από τα μέσα της εκστρατείας ήταν η δημιουργία ενός ιστότοπου, ο οποίος είναι προσπελάσιμος μόνο σε τρεις γλώσσες (αγγλική, γερμανική και γαλλική). Όπως αναφέρεται στην αρχική σελίδα: «In the future this web site will be available in all EU languages». Παρά ταύτα, στις 2 Ιουλίου — περίπου δύο εβδομάδες μετά τη δημιουργία του εν λόγω ιστότοπου — τα κείμενα εξακολουθούσαν να μην είναι διαθέσιμα στις υπόλοιπες επίσημες γλώσσες της Ευρωπαϊκής Ένωσης.

Μπορεί να αναφέρει η Επιτροπή για ποιο λόγο άρχισε η εν λόγω εκστρατεία, αφού δεν ήταν ακόμη έτοιμες οι μεταφράσεις των κειμένων;

Γιατί διαρκεί τόσο πολύ η μετάφραση των κειμένων;

Συμμερίζεται η Επιτροπή την άποψη ότι η δημιουργία ενός ιστότοπου σε τρεις μόνο γλώσσες της ΕΕ, όταν γνωρίζουμε ότι το κόστος του επιβαρύνει εξίσου τους φορολογούμενους άλλων γλωσσικών περιφερειών, συνιστά μία μορφή διάκρισης;
The term «population» is an umbrella term now used to describe issues relating to demography and reproductive and sexual health and rights. This can include issues such as contraception, abortion, safe motherhood, early child care, gender-based and sexual violence, and sexually transmitted diseases (STDs), including HIV/AIDS. «Population» issues relate to men, women, adolescents and children.